**8.r.** **SJL GRAMATIKA**

1. Prečítaj text.

2. Podčiarkni v texte vety s prídavnými menami tvrdého zakončenia

(vzor *pekný* ).

Povesť o Jánošíkovi

Kedysi veľmi dávno sa Juraj Jánošík poberal aj so svojou družinou z Oravského Podzámku na Kráľovu hoľu. Bolo veľmi skoro, no chlapi už boli na temene vrchu Mnícha. Zrazu sa z hory ozval ostrý hvizd. Hneď vedeli, že sa blíži nebezpečenstvo. Dolu po ceste sa totižto približoval panský koč aj so svojimi jazdcami. V koči sedel samotný barón Révay a jeho pomocník. Barón bol známy tým, že sa choval nemilosrdne voči biednemu ľudu. Jánošík neváhal a okamžite vydal rozkaz, aby koč zastavili a všetkých poviazali. Nič netušiaci barón sa aj so svojimi hajdúchmi ocitol pred Jánošíkovou družinou.

Jánošík všetko pozoroval, no keď videl medzi hajdúchmi šable, okamžite sa rozbehol medzi bojujúcich chlapov. Svojimi ,,oceľovými“ päsťami všetkých pobil a tak sa barónovi chlapi behom pár chvíľ všetci váľali po zemi. Jánošík tým predišiel zbytočnému krvi prelievaniu. [Barón Revay](http://stara.liskova.sk/main.php?id_clanok=15) bol taktiež potrestaný, a aby na vlastnej koži pocítil to, ako sám zaobchádza s poddanými, družina mu vyplatila ,,päť a dvadsať“ hrubou palicou. Jeden z jánošíkovej družiny, zvaný Hrajnoha, na počesť víťazstva označil tento deň ako pamätný. Na počesť Jánošíkového múdreho rozhodnutia, vďaka ktorému zabránil krvi prelievaniu a tým zachránil životy svojich kamarátov, mu družina pripravila poctu. Do skaly pod ktorou sa to všetko odohralo mu šabľami vysekali veľkú zaťatú päsť. Odvtedy skala stojí ako symbol Jánošíkovej sily a odvahy.

**9.r. SJL GRAMATIKA**

Zhrnutie učiva. **Diktát**

1.Prečítajte text.

2. Prepíšte si *Povesť o Zelenej vode*do zošita

Hrad Beckov

Bolo to dávno keď pánovi Beckovského hradu patrili okolité jazerá, rieka Váh, polia, lúky, ba i ľudia.

Raz na poľovačke naháňali starého prievozníka. Svorka už starca dohonila a začala trhať biedny odev.

Odrazu sa nad krovinami zjavila žiara a pán zočil krásnu dievčinu, starcovu dcéru Katarínu. Prikázal jej aby na druhý deň na hrad prišla. No dievčina sa už sľúbila inému, ktorý bol ďaleko vo vojne.

Pán Beckovského hradu vyslal špehov, pátral po krásnej Kataríne, no márne. Až raz zablúdil k močariskám, kde zbadal žiaru v mieste kde Katarína vychádzala z kúpeľa. Rozbehol sa za ňou ako zmyslov zbavený, s nožom pod hrdlom si ju chcel odviesť zo sebou. Ako sa tak vzpierala, nôž sa pošmykol a Kataríne srdce prebodol.

Nik nevie ako, no ľudia sa to dozvedeli a starý prievozník Beckovského pána preklial.

Rok a deň po nešťastnej udalosti, keď pán šiel znovu loviť do močarísk, no nikto z jeho družiny sa neodvážil ísť s ním. Kôň sa pošmykol z chodníka a rytier sa začal do bahna prepadávať. Iba pár volaviek videlo jeho smutný koniec.

Len jeho poľovnícky klobúk vietor odniesol na hladinu jazera.

**8.r.** **SJL Čítanie**

1. Nájdi v texte **Skalný hrad na Krivaní**  odsek v ktorom sa hovorí, ako žili a čo robili bratia.

2. Prečo starší brat sa obrátil na diabla ?

3. Prečítaj aké podmienky dal bratom diabol.

4. Odpíšte do zošita ako pracovali bratia pod vedením diabla.

5.Našli bratia poklad, ktorý hľadali ?

**9. r. SJL ČITANIE**

1. – Čo ostalo Robinsonovi keď sa dostal na breh ?

2. – Aká myšlienka napadla Robinsonovi pre svoju záchranu ?

3. – Čo zobral s lodi Robinson ?

4. – Nájdi v texte úryvok, kde sa hovorí o tom, s čoho chcel postaviť plť Robinson.

5. – Čo ako prvé uložil Robinson na plť ?

6. – Čo si myslíš, zachránil sa Robinson ?